ОПШТИНСКО ВЕЋЕ ОПШТИНЕ ГАЏИН ХАН на основу одредбе члана 70.Статута општине Гаџин Хан („Службени лист града Ниша“ број 10/2019 и 101/2019), члана 3.,члана 22. Одлуке о општинском већу општине Гаџин Хан ( „Службени лист града Ниша“ број 83/2008 и 79/2017), члана 20. Пословника Општинског већа опшзине Гаџин Хан („Службени лист града Ниша“ број 93/2004), Уредбе о мерама за сузбијање и спречавање заразних болести COVID-19 (Сл.гласник Р.Србије број 158/2020) и Препоруке Штаба за ванредне ситуације бр. 217-152/21-I-1од 12.03.2021.године,

На својој 19 седници, одржаној дана 12. марта 2021.године, доноси

**З А К Љ У Ч А К**

**о спровођењу мера за време ванредне ситуације**

1. **Скратити радно време у општинској управи, јавним предузећима и установама чији је оснивач општина Гаџин Хан, од 07-13 часова.**
2. **Да се направи реорганизација рада код горе наведених субјеката и омогући рад од куће свим запосленима код којих то радни процес допушта.**
3. **Општинска управа општине Гаџин Хан да не врши рад са странкама за време трајања ванредне ситуације осим у хитним случајевима.**
4. **Ригорозно поштовање свих прописаних мера од стране Кризног штаба Владе Републике Србије и ригорозно поштовање прописаних мера изолације.**
5. **Забранити окупљање у затвореном и отвореном простору више од 5 лица, ако није могуће обезбедити физичку дистанцу од два метра и одговарајуће мере личне заштите.**
6. **За време боравка на јавним местима у затвореном простору обавезно је носити заштитне маске и одржавати међусобно растојање од два метра између два лица, односно на свака 4 метра квадратна може бити присутно једно лице.**
7. **Дезинфекција свих просторија у јавним установама и јавних површина од стране ЈП Дирекције за изградњу и комуналне делатности општине Гаџин Хан.**
8. **Поделити дезинфекциона средства (канистри са дезинфекционим средством) грађанима на територији општине Гаџин Хан од стране ЈП Дирекције за изградњу и комуналне делатности општине Гаџин Хан.**
9. **Дом здравља општине Гаџин Хан свакодневно извештава о броју тестираних и заражених ради праћења актуелне ситуације, предузимању одговарајућих мера и кад се стекну услови укидања ванредне ситуације.**

**ОПШТИНСКО ВЕЋЕ ОПШТИНЕ ГАЏИН ХАН**

Број: 06-217-150/21-III ЗАМЕНИЦА ПРЕДСЕДНИКА

У Гаџином Хану, 12.03.2021.године Драгана Саваћ